rejauldu/bengali-wikipedia huggingface dataset:
পশ্চিমঘাট পর্বতমালা (কন্নড়/টুলু: ಸಹ್ಯಾದ್ರಿ, মারাঠি/কোঙ্কণী: सह्याद्री, মালয়ালম: പശ്ചിമഘട്ടം (സഹ്യപര്‍വ്വതം), তামিল: மேற்குத் தொடர்ச்சி மலை) বা সহ্যাদ্রি পর্বতমালা ভারতের পশ্চিমভাগে প্রসারিত একটি পর্বতশ্রেণী। এই পর্বতমালা দাক্ষিণাত্য মালভূমির পশ্চিমসীমা বরাবর উত্তর থেকে দক্ষিণে প্রসারিত হয়ে আরব সাগরের তীরবর্তী ভারতের পশ্চিম উপকূলভাগকে উক্ত মালভূমি থেকে পৃথক করেছে। গুজরাত-মহারাষ্ট্র সীমানায় তাপ্তি নদীর দক্ষিণে এই পর্বতের উৎপত্তি। এরপর মহারাষ্ট্র, গোয়া, কর্ণাটক, তামিলনাড়ু ও কেরলের মধ্য দিয়ে ১৬০০ কিলোমিটার বিস্তৃত এই পর্বতমালা কন্যাকুমারী শহরের কাছে ভারতের দক্ষিণ বিন্দুতে এসে মিলিত হয়েছে। পশ্চিমঘাটের ৬০ % কর্ণাটক রাজ্যের অন্তর্গত।  Karnataka forest department (Forests at a glance -Statistics)   তথ্যসূত্র    বহিঃসংযোগ    Pictures and Images of Sahyadri nature  Squirrels of the Western Ghats  Photograph of Giant Indian Squirrel, Bondla Nature Reserve, Goa  Sahyadri forts, old temples & caves   Pictures and stories on Western Ghats   Rivers of Western Ghats  Pictures of Sahyadri  Photographs of forts and other in Sahyadri  Unique tool to share pictures of forts, other prominent places, birds, flowers in Sahyadri   Sahyadris Gallery  Western Ghats - Rain forests of India, Video: 4:39  বিষয়শ্রেণী:পশ্চিমঘাট পর্বতমালা বিষয়শ্রেণী:জীব বৈচিত্র্য হটস্পট বিষয়শ্রেণী:ভারতের পর্বত বিষয়শ্রেণী:মহারাষ্ট্রের ভূগোল বিষয়শ্রেণী:কর্ণাটকের ভূগোল বিষয়শ্রেণী:কেরলের ভূগোল বিষয়শ্রেণী:তামিলনাড়ুর ভূগোল বিষয়শ্রেণী:স্বাদু জলের পরিবেশগত অঞ্চল বিষয়শ্রেণী:ভারতের পর্বতমালা বিষয়শ্রেণী:ভারতের বিশ্ব ঐতিহ্যবাহী স্থান
মুনিরাবাদ প্রজেক্ট এরিয়া () ভারতের কর্ণাটক রাজ্যের কোপ্পাল জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মুনিরাবাদ প্রজেক্ট এরিয়া শহরের জনসংখ্যা হল ৮১১৩ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১২% হল ৬ বছর বা তার কম বয়সী।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে মুনিরাবাদ প্রজেক্ট এরিয়া এর সাক্ষরতার হার বেশি।   তথ্যসূত্র   বিষয়শ্রেণী:কর্ণাটকের শহর
ডান|80px|link=আমা (১৯৬৪-এর চলচ্চিত্র)|alt=আমা (১৯৬৪-এর চলচ্চিত্র) আমা হিরা সিং খত্রি'র প্রথম নির্মিত, ১৯৬৪ সালের নেপালি চলচ্চিত্র। চলচ্চিত্রটির কাহিনি লিখেন দূর্গা শ্রেষ্ঠ ও চৈত্য দেবী। চলচ্চিত্রটি নেপাল সরকারের তথ্য বিভাগের (প্রাক্তন রাজকীয় নেপাল চলচ্চিত্র কর্পোরেশন) ব্যানারে নেপালের তৎকালীন রাজা মহেন্দ্র বীর বিক্রম শাহ দেব কর্তৃক প্রযোজিত হয়েছিল। চলচ্চিত্রটির মূখ্য ভূমিকায় শিব শংকর ও ভুবন চন্দ থাপা ছাড়াও পার্শ্ব চরিত্র সমূহে বসুন্ধরা ভুশল, হিরা সিং খত্রি এবং হরি প্রসাদ রিমল প্রমুখ অভিনয় করেছেন।আমা-তে সেনাবাহিনীর চাকুরী ফেরত এক যুবকের কাহিনি চিত্রায়িত হয়েছে।রাজা মহেন্দ্র হিরালাল খত্রিকে আমা পরিচালনার জন্য অনুরোধ করেছিলেন। মূলত ভারতের কলকাতায় চলচ্চিত্রটির গৃহমধ্যস্থ দৃশ্য ধারণ ও নির্মাণ পরবর্তী সম্পাদনা হয়েছিল। আমা নেপালে প্রযোজিত প্রথম নেপালি চলচ্চিত্র হিসেবে ১৯৬৪ সালের ৭ অক্টোবর মুক্তি পায়। (বাকি অংশ পড়ুন)
বাংলাদেশ ল'ইয়ার্স কাউন্সিল (সংক্ষেপে বিএলসি); ডানপন্থী আইন অনুশীলনকারীদের জন্য একটি সংগঠন। তারা এই সংগঠনের মাধ্যমে আইন ও সুবিচার প্রতিষ্ঠা করতে সংগঠিত সঙ্ঘবদ্ধ সংগঠন। এটি বাংলাদেশের ইসলামি আইনজীবীদের জন্য একটি প্রতিষ্ঠান। যা দেশের বিভিন্ন জেলায় আইনজীবীদের নিয়ে কাজ করে থাকে। এটি ইসলামি আইনজীবী তৈরিতে বিশেষ ভূমিকা পালন করে থাকে। এটি বাংলাদেশ জামায়াতে ইসলামীর সমর্থক আইনজীবীদের সংগঠন।  লক্ষ্য উদ্দেশ্য  কুরআনের আলোকে সামগ্রিক পরিবর্তনে ভূমিকা রাখতে বাংলাদেশ লইয়ার্স কাউন্সিল আইনজীবীদের মধ্যে ন্যায়, ইনসাফ ও নৈতিক মূল্যবোধের ভিত্তিতে আইন অঙ্গনে কাজ করছে। ন্যায়বিচার নিশ্চিত করার জন্য বাংলাদেশ লইয়ার্স কাউন্সিল ভূমিকা পালন করে যাচ্ছে।  আরও দেখুন  বাংলাদেশ জামায়াতে ইসলামী  তথ্যসূত্র  বিষয়শ্রেণী:বাংলাদেশ জামায়াতে ইসলামী বিষয়শ্রেণী:আইনি সংস্থা
আনাস বা আনসা (আরবী: آنسة يا انس)।উপনাম: আবু মাসরুহ। তিনি মুহাম্মদ এর আজাদকৃত গোলাম ছিলেন। বদর,উহুদসহ অন্যান্য যুদ্ধে নবী করীম এর সাথে ছিলেন।   নাম ও বংশ  তার নাম ছিল আনসা বা আনাস। তার উপনাম ছিল- আবু মাসরুহ। তিনি সুরাতে(শামের নিকটবর্তী অঞ্চল) জন্মগ্রহণ করেন। তার বাবা ছিলেন ইরানি আর মা ছিলেন হাবশী। বংশধারা- আবু মাসরুহ ইবনে কুরদুবী ইবনে আশারনিদাহ ইবনে আদোহার ইবনে মুহুরদাদ। বংশের চেয়ে তার সম্মান ও মর্যাদার জন্য এতটুুকুই যথেষ্ট যে তিনি মুহাম্মদ এর গোলাম ছিলেন। মুহাম্মদ তাকে আজাদ করে দেন।   ইসলাম ও হিজরত  তিনি ইসলাম প্রচারের শুরুর দিকে ইসলাম গ্রহণ করেন। হিজরতের সময়ে হিজরত করে মদীনায় চলে আসেন এবং সা’দ ইবনে খাইসামার মেহমান হয়ে ছিলেন। তিনি যতদিন পর্যন্ত জিবীত ছিলেন মুহাম্মদ এর খেদমত করে গেছেন।   যুদ্ধ  হিজরতের পরে বদর যুদ্ধসহ সকল যুদ্ধে নবী মুহাম্মদ এর সাথে অংশ নিয়েছিল।   মৃত্যু  আবু বকর এর খেলাফত কালে অথবা ওমরের খেলাফত কালের প্রথম দিকে মৃত্যুবরণ করেন। اسد الغابہ جلد 1 صفحہ 214حصہ اول مؤلف: ابو الحسن عز الدين ابن الاثير ،ناشر: المیزان ناشران و تاجران کتب لاہوراصحاب بدر،صفحہ 132،قاضی محمد سلیمان منصور پوری، مکتبہ اسلامیہ اردو بازار لاہور   তথ্যসূত্র   বিষয়শ্রেণী:বদর যুদ্ধে অংশগ্রহণকারী সাহাবা
নাগোর্নো-কারাবাখ দ্বন্দ্ব  হলো আর্মেনিয়া এবং আজারবাইজানের মধ্যে একটি জাতিগত এবং আঞ্চলিক দ্বন্দ্ব যা নাগোর্নো-কারাবাখের বিতর্কিত অঞ্চলে সংঘটিত হচ্ছে। এ অঞ্চলের বেশিরভাগ এলাকাই জাতিগত আর্মেনিয়ানদের দ্বারা অধ্যুষিত। নাগোর্নো-কারাবাখ অঞ্চলটি সম্পূর্ণরূপে কার্যত আর্টসখ প্রজাতন্ত্রের দ্বারা নিয়ন্ত্রিত, কিন্তু আন্তর্জাতিকভাবে আজারবাইজানের অংশ হিসাবে স্বীকৃত। আজারবাইজান নাগোর্নো-কারাবাখ অঞ্চলের অবশিষ্টাংশের পাশাপাশি আশেপাশের সাতটি জেলা নিয়ন্ত্রণ করে।  ২০ শতকের গোড়ার দিকে এই সংঘাতের উৎপত্তি হয়েছে, কিন্তু বর্তমান সংঘাত ১৯৮৮ সালে শুরু হয়েছিল, যখন কারাবাখ আর্মেনীয়রা সোভিয়েত আজারবাইজান থেকে সোভিয়েত আর্মেনিয়াতে অঞ্চলটি হস্তান্তরের দাবি করেছিল। 1990-এর দশকের গোড়ার দিকে সোভিয়েত ইউনিয়নের বিলুপ্তির পর সংঘাতটি একটি পূর্ণাঙ্গ যুদ্ধে রূপ নেয়। প্রথম নাগর্নো-কারাবাখ যুদ্ধে হাজার হাজার মানুষ নিহত হয়। যুদ্ধটি আর্মেনিয়া জিতেছিল। আর্মেনিয়া  পরবর্তীতে সোভিয়েত যুগের নাগর্নো-কারাবাখের আশেপাশের অঞ্চলগুলি দখল  নেয়করে।  জাতিগত আজারবাইজানিদের আর্মেনিয়ান-নিয়ন্ত্রিত এলাকা থেকে বহিষ্কার করা হয়েছিল, আর জাতিগত আর্মেনিয়ানদের আজারবাইজান থেকে বহিষ্কার করা হয়েছিল। বিশকেকে ১৯৯৪ সালে স্বাক্ষরিত প্রথম যুদ্ধের সমাপ্তি যুদ্ধবিরতির ফলে দুই দশকের জন্য আপেক্ষিক স্থিতিশীলতার এসেছিল। তবে ২০১০ এর দশকে উল্লেখযোগ্যভাবে অবনতি হয়েছিল। এপ্রিল ২০১৬-এ চার দিন স্থায়ী সংঘাতের ফলে শত শত হতাহতের ঘটনা ঘটে এবং সীমান্ত রেখায় সামান্য পরিবর্তন হয়।  ২০২০ সালের শেষের দিকে, বড় আকারের দ্বিতীয় নাগর্নো-কারাবাখ যুদ্ধের ফলে হাজার হাজার হতাহতের ঘটনা ঘটে এবং একটি আজারবাইজানিদের উল্লেখযোগ্য বিজয় ঘটে। ১০ নভেম্বর একটি ত্রিপক্ষীয় যুদ্ধবিরতি চুক্তির মাধ্যমে একটি যুদ্ধবিরতি প্রতিষ্ঠিত হয়েছিল, যার ফলে আজারবাইজান নাগোর্নো-কারাবাখের চারপাশের সমস্ত অধিকৃত অঞ্চল পুনরুদ্ধার করে এবং সেইসাথে নাগোর্নো-কারাবাখের এক-তৃতীয়াংশ দখল করে নেয়।  নাগর্নো-কারাবাখ এবং আর্মেনিয়ান-আজারবাইজানি সীমান্তে যুদ্ধবিরতি লঙ্ঘন ২০২০ সালের যুদ্ধের পরেও অব্যাহত ছিল, এবং মাঝে মাঝে হতাহতের ঘটনা ঘটতে থাকে।  ২০২০ সালের যুদ্ধের পর থেকে, আজারবাইজান তার আদিবাসী আর্মেনিয়ান বাসিন্দাদের বিশেষ মর্যাদা বা স্বায়ত্তশাসনের প্রস্তাব প্রত্যাহার করেছে এবং পরিবর্তে আজারবাইজানে তাদের "একীকরণের" উপর জোর দিয়েছে।  ২০২২ সালের ডিসেম্বর থেকে, আজারবাইজান ২০২০ সালের যুদ্ধবিরতি চুক্তি এবং আন্তর্জাতিক আইনী বিধি লঙ্ঘন করে আর্টসাখ প্রজাতন্ত্রকে বহির্বিশ্ব থেকে অবরুদ্ধ করে রাখে।  ১৯ সেপ্টেম্বর ২০২৩-এ, ২০২০ যুদ্ধবিরতি শর্ত লঙ্ঘন করে, আজারবাইজান নাগর্নো-কারাবাখ-এ একটি বড় আকারের সামরিক আক্রমণ শুরু করে।  আক্রমণ শুরু হওয়ার একদিন পরে, ২০ সেপ্টেম্বর, নাগর্নো-কারাবাখে রাশিয়ান শান্তিরক্ষা কমান্ডের মধ্যস্থতায় নাগর্নো-কারাবাখে শত্রুতা সম্পূর্ণ বন্ধ করার বিষয়ে দুই দেশ একটি চুক্তিতে পৌঁছেছিল।  আজারবাইজান ২১ সেপ্টেম্বর ইয়েভলাখে আর্টসাখ আর্মেনিয়ান সম্প্রদায়ের প্রতিনিধিদের সাথে একটি বৈঠক করে এবং পরের মাসে আরও একটি বৈঠক অনুষ্ঠিত হওয়ার বিষয়টি জানানো হয়।   ২৮ সেপ্টেম্বর ২০২৩ তারিখে আর্টসখের সভাপতি কর্তৃক জারি করা একটি ডিক্রি অনুসারে, ১ জানুয়ারী ২০২৪ এর মধ্যে আর্টসখের অস্তিত্ব বিলুপ্ত হয়ে যাবে    তথ্যসূত্র     পাদটীকা   বিষয়শ্রেণী:প্রাক্তন সোভিয়েত ইউনিয়নের ভূখণ্ডে সশস্ত্র সংঘাত বিষয়শ্রেণী:ছায়াযুদ্ধ বিষয়শ্রেণী:আর্মেনিয়া জড়িত যুদ্ধ বিষয়শ্রেণী:আজারবাইজান জড়িত যুদ্ধ
এ এম তারিক (২২ জুন ১৯৩৩ - ২৩ জানুয়ারি ১৯৮০) ভারতের জম্মু ও কাশ্মীর রাজ্যের রাজনীতিবিদ এবং ভারতীয় জাতীয় কংগ্রেসের সদস্য ছিলেন। তিনি কাশ্মীরের অন্যতম কনিষ্ঠ রাজনীতিবিদ এবং শেখ গোলাম কাদিরের পুত্র ছিলেন। তিনি ১৯৫৭ থেকে ১৯৬২ সালে দ্বিতীয় লোকসভার সদস্য ছিলেন। তিনি ১৯৬২-১৯৬৫ এবং পরে ১৯৬৭-১৯৬৮ সাল পর্যন্ত জম্মু ও কাশ্মীর রাজ্য থেকে রাজ্যসভার সদস্য হন।  তাঁর তিন ছেলে ও ৫ মেয়ে ছিল। পরে তিনি ইন্ডিয়ান মোশন পিকচার এক্সপোর্ট কর্পোরেশনের চেয়ারম্যান হন।    তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:জম্মু ও কাশ্মীরের রাজ্যসভা সদস্য বিষয়শ্রেণী:জম্মু ও কাশ্মীরের লোকসভা সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
কার্লেস কোমামালা লোপেজ-দেল পান (১৭ এপ্রিল ১৮৮৯ – ৪ আগস্ট ১৯৮৩) পেশায় একজন অর্থোপেডিক সার্জন এবং ১৯০৩ থেকে ১৯১১ সালের মধ্যে বার্সেলোনার হয়ে একজন ফুটবল খেলোয়াড় ছিলেন। তিনি ১৯০৯–১৯১১ সালে বার্সেলোনার একজন পরিচালক ছিলেন।   প্রাথমিক জীবন এবং কর্মজীবন  স্পেনের রাজধানী মাদ্রিদে বাস্ক বাবা এবং ক্যানারীয় মায়ের ঘরে জন্ম হয় তার।  ১৯০৩ সালে তিনি বার্সেলোনায় যোগ দেন, যখন তার বন্ধু জোয়ান গাম্পের (যিনি ১৮৯৯ সালে ক্লাবটি প্রতিষ্ঠা করেছিলেন এবং ফুটবল ক্লাব বার্সেলোনার একজন সভাপতি ছিলেন) অবসর নেন। কোমামালা একজন দুর্দান্ত স্ট্রাইকার ছিলেন যিনি তার দীর্ঘ ক্যারিয়ারে অনেক গোল করেন। ক্লাবের হয়ে ১৫৪টি ম্যাচে তিনি মোট ১৭২টি গোল করেছেন।  তিনি খুব সক্রিয় জীবনযাপন করেছিলেন এবং তিনি আইরিশ ফুটবল দল গ্যালেন এবং উনিভার্সিতারি প্রতিষ্ঠা করেছিলেন। তিনি ফুটবল ক্লাব কাজুয়ালের হয়েও খেলেছেন।Dictionary of Barca. Antoni Closa, Jordi Blanco. Hardcover. Enc. Catalan 1999. , Page 99 তিনি রাগবি এবং সাঁতার অনুশীলন করতেন, মাঝে মাঝে সাংবাদিকতামূলক লেখালেখি করতেন এবং ১৯২৩ সালে কাতালান ফেডারেশন অব জিমন্যাস্টিকসের প্রতিষ্ঠাতা ও প্রথম সভাপতি হন।  কোমামালা ১৯১০ থেকে ১৯১২ সালের মধ্যে কাতালান জাতীয় দলের হয়ে বেশ কয়েকটি ম্যাচ খেলে দুটি গোল করেন, যার মধ্যে প্রথমটি ২৪ জুলাই ১৯১০-এ প্যারিসের কাছে ১–৩ গোলে হারার ম্যাচে কাতালুনিয়ার প্রথম আন্তর্জাতিক খেলায় আসে (যদিও ফিফা কর্তৃক স্বীকৃত নয়)।  কার্লেস কোমামালাকে একজন মহান কার্টুনিস্ট হিসেবে বিবেচনা করা হতো; তিনি ছিলেন ফুটবল ক্লাব বার্সেলোনার বর্তমান কোট অব আর্মসের মূল ধারণার স্রষ্টা, তারপর ১৯১০ সালে বার্সার জন্য তাদের ঢালকে আরও ভালোভাবে নকশা করার জন্য পাবলিক টেন্ডার জিতেছিলেন।   ব্যক্তিগত জীবন  কোমামালার ভাই আর্সেনি এবং আউরিও ছিলেন ফুটবল খেলোয়াড়, যারা দুজনেই বার্সেলোনার হয়েও খেলতেন। এছাড়াও তিনি ফুটবল ক্লাব বার্সেলোনা ক্লাব ক্রেস্টের ডিজাইনার ছিলেন, যার জন্য তিনি ১৯১০ সালে অনুষ্ঠিত একটি গণ প্রতিযোগিতা জিতেছিলেন।   অর্জন    স্পেনীয় চ্যাম্পিয়নশিপ: ১৯০৯–১০  কাতালান চ্যাম্পিয়নশিপ: ১৯০৪–০৫, ১৯০৮–০৯, ১৯০৯–১০ এবং ১৯০১০–১১  পিরেনিস কাপ : ১৯০১–১০ এবং ১৯১০–১১   তথ্যসূত্র    বহিঃসংযোগ    কার্লেস কোমামালা ই লোপেজ দেল পান | কাতালান ডাক্তারদের গ্যালারি  বিষয়শ্রেণী:১৮৮৯-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:বাস্ক বংশোদ্ভূত স্পেনীয় ব্যক্তি বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:মাদ্রিদের ফুটবলার
ঋদ্ধি সেন একজন ভারতীয় বাঙালি অভিনেতা।তিনি স্বপ্নসন্ধানী থিয়েটার গ্রুপের একজন নিয়মিত অভিনেতা এবং কলকাতার সাউথ পয়েন্ট স্কুলের ছাত্র।২০১০ সালে থিয়েটারের ক্ষেত্রে তার দক্ষতার জন্য তিনি তার স্কুল থেকে একটি বিশেষ প্রতিভার পুরস্কার পান।    ব্যক্তিগত জীবন  ঋদ্ধি সেন হলেন বাংলা মঞ্চ বা থিয়েটার অভিনেতা কৌশিক সেন ও নৃত্যশিল্পী রেশমি সেনের পুত্র এবং অভিনেতা চিত্রা সেন এবং শ্যামল সেনের নাতি ।  সেন তার শৈশব থেকেই অভিনয় করেছেন, তার ঠাকুমা বলেছিলেন, প্রাচয়ে অভিনয় করছেন তিনি অত্যন্ত কম বয়স থেকে, ৩ বছর বয়সে জনতার মাধ্যমে পরিচিতি হয়।   চলচ্চিত্র   দুশমান নং. ১ (সুমন মুখোপাধ্যায় পরিচালিত)  ২০১০: ইতি মৃণালিনী  ২০১২: কাহানি চাওয়ালা পল্টু চরিত্রে   ২০১৩: যুদ্ধশিশু (২০১৪-এর চলচ্চিত্র) ২০১৪: চিরদিনই তুমি যে আমার ২ ২০১৫: ওপেন টি বায়োস্কোপ ২০১৫: চৌরঙ্গি ২০১৫: লোডশেডিং ২০১৬: চৌরাঙ্গ ২০১৬: পার্চেড ২০১৬: লায়ন (চলচ্চিত্র)''  ২০১৯: 'নগর কীর্তন' বছরচলচ্চিত্রপরিচালকতথ্যসূত্র২০১৯ভিঞ্চি দাসৃজিত মুখোপাধ্যায়২০২১অনুসন্ধানকমলেশ্বর মুখোপাধ্যায়২০২২বিসমিল্লাহইন্দ্রদীপ দাশগুপ্ত২০২৩বগলা মামা যুগ যুগ জিয়োধ্রুব ব্যানার্জীমন খারাপপাভেলডাক্তার কাকুপাভেলহাওয়া বন্দুকবিরসা দাশগুপ্ত    তথ্যসূত্র    বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:ভারতীয় মঞ্চ অভিনেতা বিষয়শ্রেণী:বাঙালি হিন্দু বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় অভিনেতা বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা
শুবিয়া (আরবি: الشعوبية) আন্দোলন ছিল একটি সাহিত্যিক-রাজনৈতিক আন্দোলন যা মুসলিম সম্প্রদায়ের মধ্যে আরবদের বিশেষ মর্যাদা এবং বিশেষ করে উমাইয়াদের আরবীকরণ প্রচারণার বিরোধিতা করেছিল। শুবিদের অধিকাংশই ছিলেন পারস্যদেশী।   ইরানে  কোনো নির্দিষ্ট আন্দোলনের প্রসঙ্গে উল্লেখ করা হলে, এই শব্দটি নবম ও দশম শতাব্দীতে ইরানের ক্রমবর্ধমান আরবীকরণের প্রেক্ষিতে পারস্য মুসলমানদের প্রতিক্রিয়াকে নির্দেশ করে। এ আন্দোলনের মূল লক্ষ্য ছিল পারস্যের সংস্কৃতি সংরক্ষণ এবং পারস্য পরিচয় রক্ষা করা।, p.49  অষ্টম শতাব্দীর শেষভাগে এবং নবম শতাব্দীর গোড়ার দিকে পারস্য জাতীয় পরিচয়ের এক পুনরুত্থান ঘটে। এটি মূলত সুন্নি ইরানি সামানি রাজবংশের পৃষ্ঠপোষকতার মাধ্যমে এসেছিল। এই আন্দোলনটি ফার্সি সাহিত্য এবং কবিতার নতুন রূপের মাধ্যমে গুরুত্বপূর্ণ নিদর্শন রেখে যায়। আন্দোলনের পেছনের অধিকাংশ ব্যক্তিত্বই ছিলেন পারস্য, তবে মিশরীয়, বার্বার ও আরামীয়দেরও অবদানের উল্লেখ পাওয়া যায়।Enderwitz, S. "Shu'ubiyya". Encyclopedia of Islam. Vol. IX (1997), pp. 513-14.  আল-আন্দালুসে প্রাচ্যে শুবিয়া আন্দোলনের সমাপ্তির দুই শতাব্দী পরে, আন্দোলনের আরেকটি রূপ ইসলামী ইবেরিয়া আসে এবং মুওয়াল্লাদ (মিশ্র আরব ও আইবেরিয়ান মুসলমান) দ্বারা নিয়ন্ত্রিত হয়। এটি প্রধানত বারবারদের দ্বারা ইন্ধন দেওয়া হয়েছিল, তবে গ্যালিশিয়ানরা, কাতালানরা (সেই সময় ফ্রাঙ্কস), ক্যালাব্রিয়ানরা, এবং বাস্করা সহ অনেক ইউরোপীয় সাংস্কৃতিক গোষ্ঠী অন্তর্ভুক্ত ছিল। শুবি সাহিত্যের একটি উল্লেখযোগ্য উদাহরণ হলো আন্দালুসীয় কবি ইবনে ঘার্সিয়া (গার্সিয়া)-এর পত্র (রিসালা)।The Shu'ubiyya in al-Andalus. The risala of Ibn Garcia and five refutations (University of California Press 1970), translated with an introduction and notes by James T. Monroe., p.346  বিরোধিতা ইবনে কুতাইবাহ (একজন পারসীয় পণ্ডিত) এবং আরব লেখক ও পণ্ডিত আল-জাহিজ শুউবিবাদী চিন্তাধারার নিন্দা করে লেখা রচনা করেছেন বলে জানা যায়।   তথ্যসূত্র   বিষয়শ্রেণী:শু'বিয়া বিষয়শ্রেণী:মধ্যপ্রাচ্যের জাতিগোষ্ঠী বিষয়শ্রেণী:ইসলামি পরিভাষা
thumb|মহাপদ্ম নন্দের রাজ মুদ্রা  মহাপদ্ম নন্দ () নন্দ রাজবংশের প্রথম রাজা ছিলেন যিনি ৩৪৫ খ্রিস্টপূর্বাব্দ থেকে ৩২৯ খ্রিস্টপূর্বাব্দ পর্য্যন্ত মগধ রাজত্ব করেন। রাজত্বকাল মৎসপুরাণ মতে মহাপদ্মনন্দ মোট ৮৮ বছর রাজত্ব করেন। যদিও বায়ুপুরাণ অনুযায়ী, তিনি ২৮ বছর রাজত্ব করেন। বৌদ্ধ গ্রন্থ ‘দীপবংশ’ এবং ‘মহাবংশ’ অনুযায়ী মহাপদ্ম নন্দ এবং তাঁর উত্তরাধিকারীরা মোট ২২ বছর রাজত্ব করেন। তাঁর দেহাবসান হয় আনুমানিক ৩৩৬ খ্রিস্টপূর্বাব্দে।শাশ্বতী দাস, প্রাচীন ও আদি মধ্যযুগের ভারত, আইএসবিএন: 978-93-80036-45-8, পৃষ্ঠা- ১৯৪   সংক্ষিপ্ত জীবনী  মহাপদ্ম নন্দ শিশুনাগ রাজবংশের শেষ ক্ষত্রিয় রাজা মহানন্দিনের শূদ্র স্ত্রীর গর্ভজাত পুত্র ছিলেন। তিনি মহানন্দিন ও তার অন্যান্য পত্নীদের সকল পুত্রদের হত্যা করে মগধের সিংহাসন অধিকার করে নন্দ রাজবংশ প্রতিষ্ঠা করেন। মগধের সিংহাসন লাভ করে উত্তর ভারতের প্রাচীন রাজবংশগুলিকে ধ্বংস করে একছত্র সম্রাট হিসেবে নিজেকে ঘোষণা করেন। তিনি পাঞ্চাল, কাশী, হৈহেয়, অস্মক, কুরু, সুরসেন, বিতিহোত্র, বিদেহ ও কলিঙ্গ রাজ্যের কিয়দংশRaychaudhuri, H. C.; Mukherjee, B. N. (1996). Political History of Ancient India: From the Accession of Parikshit to the Extinction of the Gupta Dynasty. Oxford University Press. অধিকার করেন। বিন্ধ্য পর্বতশ্রেণীর দক্ষিণেও তার রাজত্ব বিস্তৃত হয়। বৌদ্ধ গ্রন্থ ‘মহাবোধিবংশ’ অনুযায়ী উগ্রসেন বা মহাপদ্ম নন্দের পর তাঁর আট ভাই পরপর মগধের সিংহাসনে বসেন। তাঁদের নামগুলি যথাক্রমে পণ্ডুক, পণ্ডগতি, ভূতপাল, রাষ্ট্রপাল, গোবিষাণক, দশসিদ্ধক, কৈবর্ত এবং ধন।দিলীপ কুমার গঙ্গোপাধ্যায়, ভারত ইতিহাসের সন্ধানে, পৃষ্ঠা- ২০৯ পুরাণ অনুযায়ী এরা ছিলেন মহাপদ্মনন্দের পুত্র।  কৃতিত্ব পুরাণ মতে মহাপদ্ম নন্দ ছিলেন হীন বংশজাত। তাঁকে অনেক জায়গায় ক্ষৌরকার বলে বর্ণনা করা হয়েছে। যদিও তিনি প্রভূত ক্ষমতার অধিকারী হয়েছিলেন। পুরাণে তাঁকে ’দ্বিতীয় পরশুরাম’, ‘সর্বক্ষত্রান্তক’ প্রভৃতি উপাধিতে ভূষিত করা হয়েছে। গ্রিকরা মহাপদ্ম নন্দকে ‘Agrammes’ বলে উল্লেখ করেছেন। ভারতের এক বিস্তীর্ণ অঞ্চলের ওপর নন্দ বংশের শাসন কায়েম হয়েছিল। বিশিষ্ট ঐতিহাসিক রমেশ চন্দ্র মজুমদার বলেছেন, “Mahapadma is the first great historical emperor of Northern India.”Dr R.C. Majumdar, The Age of Imperial Unity, page- 33 নীচকুলোদ্ভব মহাপদ্মের রাজনৈতিক ক্ষমতা দখলকে অনেক গবেষকেরা শাসনব্যবস্থায় চিরাচরিত ক্ষত্রিয় প্রাধান্যের সমাপ্তি হিসেবে বর্ণনা করেছেন। ড. রাধাকুমুদ মুখার্জি এ প্রসঙ্গে বলেছেন,  অনেক ঐতিহাসিক মনে করেন চন্দ্রগুপ্ত মৌর্য নন্দবংশের সাম্রাজ্যিক আদর্শের ওপর ভিত্তি করে মৌর্য শাসন প্রতিষ্ঠা করেন।   তথ্যসূত্র   বিষয়শ্রেণী:নন্দ রাজবংশ বিষয়শ্রেণী:প্রতিষ্ঠাতা রাজশাসক বিষয়শ্রেণী:খ্রিস্টপূর্ব ৪র্থ শতাব্দীর ভারতীয় রাজশাসক
তৃতীয় জন ওয়াল্টার  ( ৮ অক্টোবর ১৮১৮ - ৩ নভেম্বর ১৮৯৪) ছিলেন একজন ইংরেজি সংবাদপত্রের প্রকাশক,ইংরেজ উদ্যোক্তা।  তার পিতা দ্বিতীয় জন ওয়াল্টার এর মৃত্যুর পর ১৮৪৭ সালে লন্ডনের দ্য টাইমস পত্রিকার মালিক হন। প্রতিযোগিতামূলক বাজারে সংবাদপত্রটিকে সফল করার জন্য তাকে কৃতিত্ব দেওয়া হয়। এছাড়া তিনি ছিলেন উদার রাজনীতিবিদ। তিনি ১৮৪৭ থেকে ১৮৮৫ সালের মধ্যে বিভিন্নভাবে হাউস অফ কমন্সএর সদস্য নির্বাচিত হয়েছিলেন।  সাংবাদিকতা ইংরেজ উদ্যোক্তা জন ওয়াল্টার তৃতীয় তার পিতার মৃত্যুর পর ১৮৪৭ সালে লন্ডনের টাইমস পত্রিকার মালিক হন। প্রতিযোগিতামূলক বাজারে সংবাদপত্রটিকে সফল করার জন্য তাকে কৃতিত্ব দেওয়া হয়। জন ওয়াল্টার তৃতীয় ১৮১৮ সালের ৮ অক্টোবর লন্ডনে জন্মগ্রহণ করেন। ১৮৬৬ সালে ওয়াল্টার রোটারি প্রেসের মাধ্যমে তিনি প্রকাশনা শিল্পে তার সবচেয়ে গুরুত্বপূর্ণ অবদান রাখেন। এই যন্ত্রটি দ্রুত এবং একই সাথে কাগজের উভয় পাশে মুদ্রিত হত। দ্য ডেইলি টেলিগ্রাফ এবং অন্যান্য নতুন প্রতিষ্ঠিত পেনি পেপারের পাঠক সংখ্যা বৃদ্ধির সংগ্রামের সময় তার প্রেস দ্য টাইমসকে আরও উৎসাহিত করেছিল । ওয়াল্টার ১৮৯৪ সালের ৩ নভেম্বর বার্কশায়ার, ইংল্যান্ডের ওকিংহ্যামের কাছে মারা যান। তার মৃত্যুর পর তার দ্বিতীয় পুত্র আর্থার ফ্রেজার ওয়াল্টার (১৮৪৬-১৯১০) দায়িত্ব গ্রহণ করেন।  রাজনীতি  রাজনীতি  ১৮৪৭ সালে ওয়াল্টার নটিংহ্যামের একজন মধ্যপন্থী উদারপন্থী হিসেবে সংসদে নির্বাচিত হন এবং ১৮৫২ এবং ১৮৫৭ সালে পুনরায় নির্বাচিত হন।  ১৮৫৯ সালে তাকে বার্কশায়ারে ফিরিয়ে আনা হয়, যেখানে তিনি সিন্ডলেশামের বিয়ারউড হাউসে থাকতেন। জন ওয়াল্টার সিন্ডলেশামে একটি সবুজ চারপাশে সাজানো একটি আদর্শ গ্রাম তৈরি করেছিলেন, যার ভবনগুলিতে একটি "সাধারণত শক্ত ভিক্টোরিয়ান ভবন" অন্তর্ভুক্ত ছিল যেখানে একটি পাব ছিল এবং আজও ওয়াল্টার আর্মস নামে পারিবারিক নাম বহন করে।  ১৮৬৫ সালে পরাজিত হলেও, জন ওয়াল্টার তৃতীয় ১৮৬৮ সালে বার্কশায়ারের সংসদ সদস্য নির্বাচিত হন এবং ১৮৮৫ সালে অবসর গ্রহণের আগে পর্যন্ত এই আসনে অধিষ্ঠিত ছিলেন।  বিবাহ ও উত্তরাধিকার  ওয়াল্টার দু'বার বিবাহ করেছিলেন, প্রথমটি ১৮৪২ সালে এমিলি ফ্রান্সেস কোর্টের (মৃত্যু ১৮৫৮) সাথে, এবং তারপর ১৮৬১ সালে ক্ল্যান ম্যাকনাবের ফ্লোরা ম্যাকনাবের সাথে।  তার প্রথম বিবাহের জ্যেষ্ঠ পুত্র, জন বালস্টন ওয়াল্টার চতুর্থ, ১৮৭০ সালে বড়দিনের প্রাক্কালে বিয়ারউডে দুর্ঘটনাক্রমে ডুবে যান, যখন তিনি তার ভাই এবং চাচাতো ভাইকে উদ্ধার করার চেষ্টা করছিলেন।  ওয়াল্টারের স্থলাভিষিক্ত হন আর্থার ফ্রেজার ওয়াল্টার (১৮৪৬-১৯১০), যিনি তার প্রথম বিবাহের দ্বিতীয় পুত্র ছিলেন। এএফ ওয়াল্টার ১৯০৮ সাল পর্যন্ত দ্য টাইমসের প্রধান স্বত্বাধিকারী ছিলেন, যখন এটি একটি কোম্পানিতে রূপান্তরিত হয়। এরপর তিনি পরিচালনা পর্ষদের চেয়ারম্যান হন এবং তার মৃত্যুর পর তার পুত্র জন এই পদে স্থলাভিষিক্ত হন।  তথ্যসূত্র
১৯৪৫ সালের বেলুচিস্তান ভূমিকম্প () ব্রিটিশ ভারতে ১৯৪৫ সালের ২৮ নভেম্বর ১ঃ২৬-এ সংঘঠিত হয়। যার মাত্রা ছিল ৮.১ এবং মার্কালির তীব্রতার স্কেলে যা ছিল এক্স (চরম) যা সর্বাধিক অনুভূত তীব্রতা প্রকাশ করে।   ভূমিকম্প   ভূমিকম্পের কেন্দ্রস্থল ছিল বেলুচিস্তানের পানসি থেকে ৯৭.৬ কিলোমিটার দক্ষিণ-দক্ষিণে এবং সুনামির ফলে মার্কান উপকূলীয় অঞ্চল-এ ক্ষতি হয়েছিল। ঘটনাটির ফলে কমপক্ষে ৩০০ জন এবং কোথাও কোথাও প্রায় ৪,০০০ জনের মৃত্যুর খবর পাওয়া যায়।Utsu, T. R. (2002), "A List of Deadly Earthquakes in the World: 1500–2000", International Handbook of Earthquake & Engineering Seismology, Part A, Volume 81A (First ed.), Academic Press, p. 706, ISBN 978-0124406520  আরেকটি খুব বড় ভূমিকম্প (৭.৩ মেগাওয়াট) প্রায় একই জায়গায় ৫ই আগস্ট, ১৯৪৭ এ ঘটেছিল, তবে এই ভূমিকম্প বা এর প্রভাব সম্পর্কে খুব বেশি কিছু জানা যায়নি।   আরও দেখুন    ১৯৪৫-এ ভূমিকম্পের তালিকা  পাকিস্তানে ভূমিকম্পের তালিকা   তথ্যসূত্র   উৎস  বহিঃসংযোগ দক্ষিণ পাকিস্তানে ১৯৪৫ সালের ২৮ নভেম্বরের ভূমিকম্প এবং সুনামি - জর্জ প্যারাস-ক্যারায়ান্নিস ১৯৪৫ মাকরান সুনামির প্রত্যক্ষদর্শী এবং ঐতিহাসিক দলিল অনুসন্ধান  - ইউনেস্কো  বিষয়শ্রেণী:১৯৪৫-এ ভূমিকম্প বিষয়শ্রেণী:পাকিস্তানে ভূমিকম্প বিষয়শ্রেণী:১৯৪৫-এ ব্রিটিশ ভারত বিষয়শ্রেণী:১৯৪৫-এ সুনামি বিষয়শ্রেণী:বেলুচিস্তানের ইতিহাস
Template:Location map Africa is a location map definition used to overlay markers and labels on a Lambert azimuthal equal-area projection map of Africa. The markers are placed by latitude and longitude coordinates on the default map or a similar map image.    Usage  These definitions are used by the following templates when invoked with parameter "Africa":           Map definition   name =   Name used in the default map caption   image =   The default map image, without "Image:" or "File:"   image1 =   An alternative map image, usually a relief map, can be displayed via the relief or AlternativeMap parameters   Alternative map  The map defined as image1 () can be displayed by using the relief or AlternativeMap parameters in ,  and .  The use of these two parameters is shown in the examples below. Additional examples can be found at:  Template:Location map#Relief parameter  Template:Location map#AlternativeMap parameter Template:Location map+/relief  Template:Location map+/AlternativeMap   Examples using location map templates    Location map, using default map (image)   {{Location map | Africa | width   = 200 | label   = Cairo | lat_deg = 30.06 | lon_deg = 31.23 }}   Location map many, using relief map (image1)   {{Location map many | Africa | relief   = yes | width    = 200 | caption  = Two locations in Africa | label1   = Cairo | lat1_deg = 30.06 | lon1_deg = 31.23 | label2   = Lagos | lat2_deg = 6.45 | lon2_deg = 3.40 }}   Location map+, using AlternativeMap   {{Location map+ | Africa | AlternativeMap = Africa relief location map.jpg | width   = 200 | caption = Two locations in Africa | places  =   {{Location map~ | Africa   | label   = Cairo   | lat_deg = 30.06   | lon_deg = 31.23   }}   {{Location map~ | Africa   | label   = Lagos   | lat_deg = 6.45   | lon_deg = 3.40   }} }}   See also   Template:Location map Africa relief, displays the relief map shown above (for infoboxes that do not support alternative maps)  Location map templates  Template:Location map, to display one mark and label using latitude and longitude  Template:Location map many, to display up to nine marks and labels  Template:Location map+, to display an unlimited number of marks and labels  Infobox templates incorporating (passing values to) the Location map template
ফিলিস লোগান (; জন্ম ১১ জানুয়ারি ১৯৫৬) হলেন একজন স্কটিশ অভিনেত্রী। তিনি ব্রিটিশ হাস্যরসাত্মক নাট্য রহস্যধর্মী লাভজয় (১৯৮৬-৯৩) ধারাবাহিকে লেডি জেন ফেলশ্যাম এবং ঐতিহাসিক নাট্যধর্মী ডাউনটাউন অ্যাবি (২০১০-১৫) ধারবাহিকে মিসেস হিউজ (পরে কারসন) চরিত্রে অভিনয়ের জন্য সুপরিচিত। তিনি ১৯৮৩ সালের অ্যানাদার টাইম, অ্যানাদার প্লেস চলচ্চিত্রে অভিনয় করে সবচেয়ে সম্ভাবনাময় নবাগত বিভাগে বাফটা পুরস্কার অর্জন করেন। তার অভিনীত অন্যান্য চলচ্চিত্র হল সিক্রেট অ্যান্ড লাইজ (১৯৯৬) ও শুটিং ফিশ (১৯৯৭)।  প্রারম্ভিক জীবন লোগান ১৯৫৬ সালের ১১ই জানুয়ারি রেনফ্রিউশায়ারের পেইস্লিতে জন্মগ্রহণ করেন। তিনি জনস্টোনের নিকটে বেড়ে ওঠেন, এবং সেখানে জনস্টোন হাই স্কুলে পড়াশোনা করেন। তিনি গ্লাসগোর রয়্যাল একাডেমি অব মিউজিক অ্যান্ড ড্রামায় অধ্যয়ন করেন এবং ১৯৭৭ সালে জেমস ব্রিডি স্বর্ণপদক নিয়ে স্নাতক সম্পন্ন করেন।  কর্মজীবন ১৯৮৩ সালে অ্যানাদার টাইম, অ্যানাদার প্লেস-এ অভিনয়ের মধ্য দিয়ে তার চলচ্চিত্রে অভিষেক ঘটে। এই চলচ্চিত্রে কাজের জন্য তিনি তাওরমিনা চলচ্চিত্র উৎসব থেকে শ্রেষ্ঠ অভিনেত্রী বিভাগে স্বর্ণ পদক, শ্রেষ্ঠ অভিনেত্রী বিভাগে ইভনিং স্ট্যান্ডার্ড পুরস্কার এবং সবচেয়ে সম্ভাবনাময় নবাগত বিভাগে বাফটা পুরস্কার অর্জন করেন। তিনি ব্রিটিশ হাস্যরসাত্মক নাট্য রহস্যধর্মী লাভজয় (১৯৮৬-৯৩) ধারাবাহিকে লেডি জেন ফেলশ্যাম চরিত্রে আট বছরে ৫০টির কাছাকাছি পর্বে অভিনয় করেন।  তিনি ঐতিহাসিক নাট্যধর্মী ডাউনটাউন অ্যাবি (২০১০-১৫) ধারবাহিকে মিসেস হিউজ (পরে কারসন) চরিত্রে অভিনয় করে সমাদৃত হন।  ব্যক্তিগত জীবন ১৯৯৪ সালে অভিনেতা কেভিন কেভিন ম্যাকন্যালির সাথে লোগানের পরিচয় হয়। ১৭ বছর পর ২০১১ সালের আগস্টে তারা বিবাহ বন্ধনে আবদ্ধ হন। তাদের এক পুত্র রয়েছে, তার নাম ডেভিড।  তথ্যসূত্র  বহিঃসংযোগ       বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ব্রিটিশ অভিনেত্রী বিষয়শ্রেণী:২১শ শতাব্দীর ব্রিটিশ অভিনেত্রী বিষয়শ্রেণী:স্কটিশ চলচ্চিত্র অভিনেত্রী বিষয়শ্রেণী:স্কটীয় টেলিভিশন অভিনেত্রী বিষয়শ্রেণী:স্কটিশ বেতার অভিনেত্রী বিষয়শ্রেণী:বাফটা পুরস্কার বিজয়ী